钦定古今图书集成/明伦汇编/氏族典/第140卷 > 《廖用贤尚友录》 > 元法僧
## 钦定古今图书集成/明伦汇编/氏族典/第140卷 > 《廖用贤尚友录》 > 元法僧

按《梁书元法僧传》：“法僧，魏氏之支属也。其始祖道武
帝父锺葵，江阳王。法僧仕魏，历光禄大夫，后为使持
节都督徐州诸军事、徐州刺史，镇彭城。普通五年，魏
室大乱，法僧遂据镇称帝，诛锄异己，立诸子为王，部
署将帅，欲议匡复。既而魏乱稍定，将讨法僧，法僧惧，
乃遣使归款，请为附庸。高祖许焉。授侍中司空，封始”
安郡公，邑五千户。及魏军既逼，法僧请还朝，高祖遣
中书舍人朱异迎之。既至，甚加优宠。大通二年，加冠
军将军。中大通元年，转车骑将军。四年，进太尉，领金
紫光禄。其年，立为东魏王，不行，仍授使持节、散骑常
侍、骠骑大将军、开府同三司之仪、郢州刺史。大同二
年，征为侍中、太尉、领军将军。薨，时年八十三。